Dannheim

Dannheim kun 281 loĝantoj (en 2005) kaj je alteco de 377 metroj estis la dua plej granda vilaĝoparto de Wipfratal en la Distrikto Ilm, Germanio. Ĝi estas en la antaŭlando de Turingia Arbaro ĉ. 5 km sudoriente de Arnstadt eoste de la montaro Reinsberge. Ekde la 1-a de januaro 2019 ĝi estas kvartalo de la urbo Arnstadt. La okcidentaj areoj uzatas agrikulture. Ĉe la sudokcidenta rando troviĝas Schenne, akvejo nepermanenta kiu de tempo al tempo ekbruas. Norde estas 1200 metrojn kvadratajn granda lageto Dannheimer Teich, naturmonumente protektita frajadejo.

 Historio 
Ĝia unua endokumenta mencio Tanaheim estis mallonge post 750 Diversaj topografiaĵoj atestas ankoraŭ mezepokan monakejon surlokan. La ekonomiaj domoj monaĥejaj ŝanĝitis post Reformacio en bienon de la Marschall-oj kiu funkciis ĝis 1811 kiam 18 lokanoj aĉetis la tuton. La bieno nomite kastelo kadukiĝis kaj malkonstruitis finfine en 1848. La lernejo iama de 1781 estas loĝejo nuntempe. La plej impona konstruaĵo estas la protestantisma Preĝejo Sankta Bonifaco starigita surmontete ĉe la okcidenta vilaĝorando inter 1774 kaj 1778. Sonorilo unu tamen estas de 1517. Ĝi malfermiĝis en 1959. En la 1990-aj jaroj restaŭriĝis kaj la preĝejo, la paroĥejo kaj apuda eksa stablo pro kio aljuĝiĝis turingia premio pri elstara monumentprotektado.

En 1926 estis starigita sudoriente transformatorejo, kiu hodiaŭ monumentprotektatas. Ĝis 1920 Dannheim apartenas al la distrikto Arnstadt. En 1994 ĝi iĝis parto de la komunumo kiu post pora referendumeto de marto 2018 iĝis en januaro 2019 arnstadt-a.

 Ekonomio kaj trafiko 
En Dannheim gravas la  terenkultivado. Multaj lokuloj tamen laboras en Arnstadt, kvankam kelkaj metiejoj kaj servicoferistoj troviĝas ankaŭ surloke. La vilaĝo situas ĉe la Landa ŝoseo 1047 kondukanta disde Arnstadt al Gehren. Malgranda strato kondukas rekte de Dannheim al Arnstadt-Siegelbach tra Reinberge-montaro. La plej proksima fervojhaltejo estas la stacidomo de Arnstadt. Norde de Dannheim estas Oberndorf komenciĝante ĉe la naturprotektejo Hain.

 Elstaruloj 
 August von Marschall (1759–1843), hesia generalleŭtenanto kaj komandanto de Kassel, naskiĝinta en Dannheim
 Wilhelm Toelle (1876–1959), juristo kaj politikisto
 Harald Rose (1927-2020), diplomato

 Eksteraj ligiloj 

 Dannheim-hejmpaĝo de Ortsvereins Dannheim e.V.
 Priskribo de la monaĥeja bieno 

Kategorio:Distrikto Ilm
Kategorio:Urboj de Turingio
Kategorio:Urbopartoj de Arnstadt